26. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 251 της 21/26 Μαρτ. 1966 (ΦΕΚ Α΄ 68) Περί χορηγήσεως επιδόματος αδείας εις τους συνταξιούχους του ΤΣΑ. Έχοντες υπ’ όψιν: 1.Τας διατάξεις του άρθρ. 23 του Ν.Δ. 4197/61 «περί του Ταμείου Συντάξεων Αυτοκινητιστών και άλλων τινών διατάξεων». 2.Πρότασιν του Διοικητικού Συμβουλίου του Ταμείου Συντάξεων Αυτοκινητιστών υποβληθείσαν ημίν δια της υπ’ αριθ. 55964/19403/20889/3.9.65 αναφοράς του ως άνω Ταμείου. 3.Γνώμην του Συμβουλίου Κοινων. Ασφαλίσεως διατυπωθείσαν κατά την υπ’ αριθ. 12/1.11.65 συνεδρίασιν αυτού της ΙΔ΄ Περιόδου. 4.Γνωμοδότησιν του Συμβουλίου Επικρατείας υπ’ αριθ. 130/1966, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Το υπό της παρ. 1 του άρθρ. 28 του Νόμ. 4476/65 προβλεπόμενον πρόσθετον βοήθημα ίσον προς το ήμισυ της μηνιαίας συντάξεως ή βοηθήματος μετά των αναλογούντων πάσης φύσεως επιδομάτων παρέχεται εις τους κατά την 1ην Αυγούστου εκάστου έτους συνταξιούχους και βοηθηματούχους του Ταμείου Συντάξεων Αυτοκινητιστών, πλην των κεκτημένων ή διατηρούντων αυτοκίνητον Δημοσίας χρήσεως ή ιδανικόν μερίδιον τούτου. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 39.Ν.β.25-26 Ταμείο Ασφαλίσεως Αυτοκινητιστών (Τ.Σ.Α.) 54 